hu hu hu hu fr hu hu hu en hu hu hu hu fr ceb hu hu hu en hu hu hu hu hu hu hu hu hu hu hu hu hu hu hu en hu hu hu hu en hu en en hu hu hu hu hu hu hu hu hu hu hu fr hu hu hu hu hu hu en hu hu en en en en en
Ciprus válságban: családok ezrei szegényednek el egyik hónapról a másikra - BUXMASTERS
DOLGOZZ OTTHONRÓL ÉS LÉGY SZABAD
skip to main | skip to sidebar
Már csak a napsütés a régi
A ciprusi bankválság óta a korábban virágzó boltok egymás után zárnak be, a fogyasztás jelentősen csökkent, egyre több a munkanélküli, csökkentek a fizetések. Van azonban újonnan bevezetett ingatlanadó, növekvő kommunális adó, s a lakáshitel törlesztésével elmaradt háztartások tömege.
Az október elején is napsütötte tengerpartokat elfoglaló orosz, brit és skandináv turisták számára talán most is úgy tűnik:minden rendben van. Ám a helyzet korántsem idilli a szigeten. A ciprusiak még jó ideig fizetik a tízmilliárd eurós nemzetközi mentőhitel, vagyis az államcsőd elkerülésének árát. Ismert: március 15-ét követően két hétre bezártak a bankok, s aztán igen szigorú pénzfelvételi és -átutalási korlátozásokkal újranyitottak, miközben a nagybetétesek elvesztették pénzük jelentős részét a mentőcsomag legszigorúbb feltételeként.
A bankválság azóta is az élet minden területére kihat. A korábban virágzó boltok egymás után zárnak be, rengeteg a kiadó üzlethelyiség: a fogyasztás jelentősen csökkent az elmúlt fél évben. Egyre több a munkanélküli, de annak is csökkentették a fizetését, akinek megmaradt az állása. A költségek viszont emelkedtek: az újonnan bevezetett ingatlanadó, a növekvő kommunális adó is viszi a pénzt, egyre többen maradnak el a lakáshitelek törlesztőrészleteinek befizetésével.
Családok ezrei szegényedtek el, tulajdonképpen egyik hónapról a másikra. Pár hete például a páfoszi segélyközpontban elfogytak a rászoruló rétegek számára összegyűjtött élelmiszertartalékok, s a napi falatjukért várakozók hiába álltak sorba. A korábbi években ilyen problémákkal nem kellett a jó módban élő Ciprusnak szembesülnie. Az ország nincs a tömeges méretű szegénységre felkészülve, kidolgozott szociálpolitikája sincs. A helyi közösségek próbálnak segíteni: gyűjtő- és segélyakciókat, koncerteket szerveznek, ahová mindenki visz, amit tud a kevésbé szerencsés helyzetben lévőknek.
Becslések szerint ez még nem a mélypont. Ha a szezon véget ér – bár ez sem volt valami fényes az idén –, további munkahelyek szűnnek majd meg. Pedig a munkanélküliség most is a 2008-as négyszerese, a ráta 15,5 százalékon áll, a pályakezdőknél, a 15–24 éves korosztály körében pedig riasztóan magas: 40 százalék körül mozog. A felsőfokú tanulmányaikból visszatérő fiataloknak csak töredéke tud elhelyezkedni, a többiek más országban próbálnak szerencsét. Sokszor a szülők is arra biztatják őket, maradjanak például Angliában, ahol egyetemre jártak.
Várhatóan a szigeten élő külföldiek közül sokan – akik dolgozni jöttek – elhagyják majd Ciprust. Korábban nem csupán a verőfényes napsütés és a homokos tengerpart volt ugyanis vonzó, de a magas fizetések is. Most azonban nem csupán az ázsiai háztartási kisegítő dolgozók vagy azok a románok és bolgárok költöznek, akik az EU-csatlakozásukat követően tömegesen érkeztek vendégmunkásként. Azok a britek is pakolnak, akik a napsütéses korábbi gyarmatot választották lakhelyül.
Joanna Cowles, egy Larnacában élő kétgyermekes édesanya is már csomagol. Tehergépkocsi-vezető férje már pár hónapja Angliában van, hiszen megelégelte, hogy a korábbi munkahelyén hosszú órákkal többet kellett dolgoznia kevesebb fizetésért. Joanna Cowles szüleinek (akik most az 50-es éveik közepén járnak) munkahely még csak kilátásban sem volt. Így áron alul eladták a házukat, feladták ciprusi álmukat, s ők is visszaköltöznek Angliába.
„Félig ciprusi vagyok, itt éltem 13 évig, itt alapítottunk családot, s bíztam benne, hogy itt is tudjuk felnevelni a gyerekeinket. De nem tudunk csak a napsütésből megélni. Tisztában vagyok vele, hogy Angliában sem kitűnő a helyzet, de legalább lesz munkánk, és pénzügyileg biztosabb jövő elé nézhetünk – mondta a fiatal édesanya.
A recesszió végét 2015 körülre jósolják, reményt a Ciprus partjainál felfedezett gázmezők jelentenek csupán. Az 1974 óta kettéosztott sziget a térségben emiatt ismét vezető geostratégiai szerepet játszhat. Ez pedig hozzájárulhat az újra napirendre tűzött béketárgyalások sikeréhez, elindulhat a ciprusi görögök és törökök között az elakadt párbeszéd. Nikosz Anasztaziádesz ciprusi elnök az ENSZ-ben mondott szeptemberi beszédében új hangot ütött meg, s kiemelte, hogy országa készen áll a ciprusi problémákat napirendjére tűző megbeszélésekre.
Infó: A cikk eredeti változata a 2013.10.12-i Népszabadságban olvasható.
Bejegyezte: Farkas dátum: 20:16
Küldés e-mailbenBlogThis!Megosztás a TwitterenMegosztás a Facebookon
Címkék: bankválság, Ciprus, gazdasági_válság, hitelek, munkanélküliség
You might also like this post
Speak up your mind
Tell us what you're thinking... !
Újabb bejegyzés Régebbi bejegyzés Főoldal
Ingyenes Real Time OTP MOL EGIS RICHTER MTELEKOM ARANY OLAJ DOW JONES
GÖRGESS LEFELÉ A REAL TIME ELÉRÉSÉHEZ! Real Time Árfolyam, Otp real time árfolyam, Tőzsde real time, Ingyenes real time, Valós árfol...
OTP REAL TIME ÁRFOLYAM
Real Time Árfolyam, Otp real time árfolyam, Tőzsde real time, Ingyenes real time, Valós árfolyamok ingyen, BUX Realtime
Real Time Árfolyam, Otp real time árfolyam, Tőzsde real time, Ingyenes real time, Valós árfolyamok ingyen, BUX Realtime OTP, MOL, R...
Nokia függetlenítés percek alatt
Figyelem!! Az oldalon elhelyezett alkalmazások letöltéséért és azok felhasználásáért semmilyen felelősséget nem vállalok!       Nos ...
FÉL ÉVVEL A COVID19 (KORONAVÍRUS) MEGJELENÉSE UTÁN
MÁR FÉL ÉV IS ELTELT AZÓTA, HOGY KIROBBANT A JÁRVÁNY KÍNÁBAN ÉS ELTERJEDT AZ EGÉSZ VILÁGON. AZ ORSZÁGOK KÜLÖNBÖZŐ FORMÁBAN REAGÁLTAK AZ ISM...
EUR/USD • A spanyol kötvények hozama jelentős 10 bp emelkedést könyvelhettek el annak ellenére, hogy sikeres kötvényaukciónak tűnt, je...
A Magyar Helyesírás Szabályai
Be kell valljam, ezt rosszul tudtam. Már éppen szót kívántam emelni a sorozatos nyelvtani igénytelenség ellen, ami a nemrég beindult, a YouT...
A svájci „nem”-mel szavazók győzelme
A svájci „nem”-mel szavazók győzelme. Az arany várva várt eseménye elérkezett, és az eredmény szerint a svájci szavazók elsöprő többs...
Fejtörő: Mond meg a szavak színét
Jurassic World - Official Global Trailer (HD)
Június 11-én nyílik itthon és a világ legtöbb pontján újra a Jurassic Park új kapuja, amihez eddig nem fűztünk túl szép reményket, az új ...
Csatlakozz a Tőzsdecápák Közé!
Support : Creating Website | Johny Template | Mas Template
Copyright © 2009 - 2020 BUXMASTERS - All Rights Reserved
Template Created by Creating Website Inspired by Sportapolis Shape5.com
Proudly powered by Blogger